Skam
Tuotantokaudet > Kolmas tuotantokausi > Jaksot

| nro (sarja) | nro (kausi) | Jakson nimi | Kesto | Ensiesitys | Suomalaiset ikärajat ja sisältömerkinnät |
| --- | --- | --- | --- | --- | --- |

| 24 | 1 | Onnea vaan, Isak  Lykke til, Isak | 27 min | 7. lokakuuta 2016 (NRK) 20. tammikuuta 2017 (Yle) |   |
 Isak on juhlissa Evan kotona ja päätyy suutelemaan ensimmäisellä vuosikurssilla olevan Emman kanssa. Poliisit saapuvat paikalle juhliin, joten Isak piilottaa hänelle ja kavereillensa Jonasille, Mahdille ja Magnusille kuuluvat huumeet Evan kotiin. Sana kuitenkin näkee Isakin ja nappaa huumeet mukaansa. Koulussa Sana pakottaa Isakin ja hänen kaverinsa tulemaan viihtyvyysryhmän kokoukseen, jotta he saisivat huumeensa takaisin. Kokouksessa Isak tapaa Evenin, minkä jälkeen he päätyvät yhdessä penkille polttamaan. 
| 25 | 2 | Sinähän olet täyttänyt 18  Du er over 18, sant? | 26 min | 14. lokakuuta 2016 (NRK) 20. tammikuuta 2017 (Yle) |   |
 Isak huomaa ihastuneensa Eveniin ja yrittää löytää hänestä tietoa netistä. Koulussa Sana suostuu antamaan huumeet takaisin Isakille, vaikka hän ei tuonutkaan kavereitaan viihtyvyysryhmän kokoukseen. Isak tapaa sattumalta Evenin raitiovaunussa, ja hän päätyy illaksi Evenin luo, vaikka hänen piti mennä Emman järjestämiin juhliin. Evenin luona Isak huomaa, että Evenillä onkin tyttöystävä, Sonja. 
| 26 | 3 | Pipo kireällä  Nå bånder dere i overkant mye | 22 min | 21. lokakuuta 2016 (NRK) 20. tammikuuta 2017 (Yle) |  |
 Isakiin ihastunut Emma pahoittaa mielensä, kun Isak ei saapunutkaan hänen juhliinsa. Vilde saa Isakin järjestämään kotonaan viihtyvyysryhmän revyyjuhlien etkot, mihin myös Even saapuu. Etkoilla Isak ja Emma sekä Even ja hänen tyttöystävänsä Sonja päätyvät suutelemaan, mutta suudellessa poikien huomio keskittyykin enemmän toisiinsa kuin tyttöihin. Muiden lähdettyä varsinaisiin juhliin Isak ja Even jäävät yksin asuntoon, ja Even alkaa kertoa Sonjan ja heidän etääntyvistä väleistään. Isak ja Even päätyvät lähes suutelemaan, mutta heidät keskeyttää Lontoosta takaisin saapunut Noora. 
| 27 | 4 | Mennäänkö uimaan?  Keen på å bade | 20 min | 28. lokakuuta 2016 (NRK) 20. tammikuuta 2017 (Yle) |  |
 Noora kertoo kämppäkavereilleen, että hän oli jättänyt Williamin. Perjantaina Isak, Emma, Even ja Sonja pitävät keskenään Halloween-juhlien etkot, joista Isak ja Even karkaavat, kun Evenin ja Sonjan välillä tuli riitaa. He menevät uimaan erään talon uima-altaaseen, jonka Even väittää olevan hänen tätinsä. Veden alla pojat vaihtavat ensimmäiset suudelmansa, minkä jälkeen heidät yllättää talossa asuva pieni lapsi. Isak ja Even lähtevät nopeasti pois paikalta, ja selviää, että talo olikin Evenin erään peruskoulukaverin. 
| 28 | 5 | Samaan aikaan toisaalla  Samme tid et helt annet sted | 30 min | 4. marraskuuta 2016 (NRK) 20. tammikuuta 2017 (Yle) |   |
 Isak ja Even viettävät koko lauantain Isakin luona sängyssä makoillen ja keskustellen syvällisistä asioista. Aamulla Even on Isakin yllätykseksi häipynyt. Seuraavalla viikolla Eveniä ei näy koulussa, mutta keskiviikkona he tapaavat pukuhuoneessa, jolloin Even kertoo pitävänsä taukoa Sonjan kanssa ja Sonjan olevan tietoinen Isakista. Samalla Isak kertoo äitinsä mielenterveysongelmista ja halustaan vältellä elämässään psyykkisesti sairaita ihmisiä. Seuraavana päivänä Isak saa Eveniltä tekstiviestin, jossa hän kertoo suhteen edenneen liian nopeasti ja tarvitsevansa siksi vähän aikaa. Perjantaina juhlissa Emma kertoo Isakille tietävänsä hänen homoudestaan, ja samalla Isak löytää Evenin suutelemasta Sonjaa, jolloin hänen maailmansa romahtaa. 
| 29 | 6 | Escobar season  Escobar season | 19 min | 18. marraskuuta 2016 (NRK) 20. tammikuuta 2017 (Yle) |   |
 Isak tapaa Evenin kahvilassa, mutta Isak välttelee keskustelua hänen kanssaan ja lähtee nopeasti paikalta pois. Hän käy myös kertomassa koululääkärille suhdevaikeuksista johtuneista uniongelmistaan. Lääkäri kertoo puhumisen auttavan ja kehottaa Isakia puhumaan jollekin. Isak päättää kertoa Jonasille suhteestaan Eveniin, ja Isak yllättyy, kun Jonas suhtautuukin asiaan aivan normaalisti. 
| 30 | 7 | Oletko sinä hintti?  Er du homo? | 23 min | 25. marraskuuta 2016 (NRK) 20. tammikuuta 2017 (Yle) |   |
 Isakin kaveriporukassa tulee puheeksi huhu hänen homoudestaan, jolloin hän kertoo myös heille suhteestaan Eveniin. Perjantaina kaveriporukka on viettämässä etkoja Isakin luona, ja puheeksi tulee Isakin suhdeongelmat. Kavereidensa yllyttämänä Isak lähettää Evenille tiukan viestin, jossa hän käskee Eveniä soittamaan sitten, kun hän on jättänyt Sonjan. Ovikello soi, ja Isak huomaa Evenin saapuneen, jolloin hän häätää kaverinsa äkisti pois. Pari alkaa suutelemaan kiihkeästi heti ovella, ja he siirtyvät sänkyyn harrastamaan seksiä. 
| 31 | 8 | Elämäni mies  Mannen i mitt liv | 30 min | 2. joulukuuta 2016 (NRK) 20. tammikuuta 2017 (Yle) |   |
 Seuraavana aamuna Even tapaa Isakin kämppäkaverit, ja hän kertoo jättäneensä Sonjan lopullisesti. Isak kertoo eronneille vanhemmilleen suhteestaan Eveniin tekstiviesteillä, ja isä kertoo hyväksyvänsä asian, mutta äidiltä ei tule heti vastausta. Even on varannut hotellista sviitin, ja pari menee sinne viettämään yötä, mutta keskellä yötä Even lähteekin alasti ulos. Isak lähtee perään ja soittaa Sonjalle, mutta ei silti löydä Eveniä. Isak tapaa Sonjan, joka kertoo Evenin olevan turvassa. Hän kertoo myös Evenin olevan maaninen ja heidän suhteensa olevan vain Evenin sairas ajatus, minkä takia Isakin maailma romahtaa taas. 
| 32 | 9 | Kyllä se siitä  Det går over  | 18 min | 9. joulukuuta 2016 (NRK) 20. tammikuuta 2017 (Yle) |  |
 Isak etsii netistä tietoa Evenin kaksisuuntaisesta mielialahäiriöstä ja luulee heidän suhteensa päättyneen. Isak saa tekstiviestin äidiltään, jossa hän kertoo rakastavansa poikaansa ikuisesti. Isak juttelee Evenin sairaudesta kavereidensa kanssa, ja selviää, että hänen mielialahäirönsä ei olekaan vaarallinen. Hän päättää soittaa Evenille, mutta hän ei vastaa. Isak menee vanhempiensa kanssa kirkkoon joulukonserttiin, mutta kesken konsertin hän saa Eveniltä viestin, ja hän lähtee juoksemaan kohti penkkiä, jossa he tapasivat ensimmäisen kerran. Isak ja Even tapaavat toisensa, ja he alkavat halata ja suudella. Isak kertoo Evenille ettei tämä ole yksin. 
| 33 | 10 | Hetki hetkeltä  Minutt for minutt | 33 min | 16. joulukuuta 2016 (NRK) 20. tammikuuta 2017 (Yle) |  |
 Isak ja Even ovat menneet Isakille yöksi. Evenin vielä nukkuessa Sonja soittaa Isakille ja pyytää häneltä anteeksi. Evenin herättyä Isak ja Even päättävät olla miettimättä tulevaisuutta eli elää vain hetki hetkeltä. Isak on pistänyt kämppäkaverinsa huolehtimaan Evenistä omien koulupäiviensä ajaksi. Vilden pyynnöstä, Isak järjestää kotonaan viihtyvyysryhmän joulutreffit, missä Sana tapaa ensimmäistä kertaa Evenin ja antaa samalla Isakille loput 10 % ottamistaan huumeista. Juhlissa Isak juttelee pitkästä aikaa Evan kanssa, ja kausi päättyy heidän puhuessaan Evenistä, Isakin lausahdukseen ”elämää eletään juuri nyt”.